อยากทราบว่าประจำเดือนหายไป40วันแล้วมาเป็นในเดือน มิ.ย.วันที่3 ถึงวันที่8 และหายไป1อาทิตย์ แล้วอยู่ๆเดือนมิ.ยวันที่16ประจำเดือนก็มาอีก แต่มาน้อยมากกะปริบกะปอย มีสีน้ำตาลช็อคโกแลต เป็นนิดเดียวตอนนี้ก็ยังไม่หาย อยากทราบว่าจะเป็นอะไรไหมคะ อาการแบบนี้ กังวลมากไม่เคยเป็นนานขนาดนี้ค่ะ
สวัสดีค่ะ หากประจำเดือนขาดไป 40 วัน แล้วมีเลือดออกในวันที่ 3-8 มิ.ย. และมีเลือดออกอีกในวันที่ 16 มิ.ย. แบบกะปริดกะปรอยจนถึงวันนี้ ถือเป็นอาการเลือดออกผิดปกติ โดยอาจมีสาเหตุจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ครรภ์ไข่ปลาอุก เป็นต้น แต่มักมีอาการปวดท้องน้อยร่วมด้วย2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากก่อนหน้านี้ ได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงมีเลือดออกกะปริดกะปรอยอีก ก็ควรไปพบสูติ-นรีแพทย์เพื่อตรวจหาและรักษาให้เลือดหยุดไหลค่ะ ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ